pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-จุรินทร์ ระดมทีม "พาณิชย์-เอกชน-จังหวัด-ความมั่นคง" ลงพื้นที่ด่านท่าเส้น ชายแดน"ตราด-กัมพูชา" ดันเปิดสัญจรค้าขายระหว่างกัน ฟื้นเศรษฐกิจชายแดน
วันจันทร์ที่ 11 ตุลาคม 2564
จุรินทร์ ระดมทีม "พาณิชย์-เอกชน-จังหวัด-ความมั่นคง" ลงพื้นที่ด่านท่าเส้น ชายแดน"ตราด-กัมพูชา" ดันเปิดสัญจรค้าขายระหว่างกัน ฟื้นเศรษฐกิจชายแดน
​วันที่ 8 ตุลาคม 2564 เวลา 14.00 น.
นายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรี และรัฐมนตรีว่าการกระทรวงพาณิชย์ นายชํานาญวิทย์ เตรัตน์ ผู้ว่าราชการจังหวัดตราด พลเรือตรีอภิรักษ์ กลิ่นหมิ่น รองผู้บัญชาการ หน่วยบัญชาการหน่วยบัญชาการนาวิกโยธิน และรองผู้บัญชาการป้องกันชายแดนจันทบุรีและตราด และ นายธีระ สลักเพชร อดีต ส.ส.จังหวัดตราด พร้อมคณะทั้งกระทรวงพาณิชย์ ภาคเอกชนที่เกี่ยวข้อง ลงพื้นที่ตรวจเยี่ยมและติดตามความคืบหน้าในการยกระดับช่องทางการค้าทางธรรมชาติบ้านท่าเส้น สู่จุดผ่านแดนถาวร ณ ด่านบ้านท่าเส้น อําเภอเมือง จังหวัดตราด
นายจุรินทร์ กล่าวว่า เมื่อเช้าตนได้มีการประชุมร่วมกันระหว่างส่วนราชการจากส่วนกลางโดยมีกระทรวงพาณิชย์ร่วมด้วย และผู้ว่าราชการจังหวัดตราด ภาคเอกชน ฝ่ายความมั่นคง ตัวแทนภาคส่วนอื่นๆ ภาคเอกชนได้เสนออยากให้มีการเปิดด่านท่าเส้น เพื่อส่งเสริมการค้าขาระหว่างกันและเพื่อส่งเสริมการท่องเที่ยวระหว่างกัน ซึ่งได้มีมติว่าจะให้ท่านผู้ว่าราชการจังหวัดดําเนินการทําเรื่องไปยังสภาความมั่นคงเพื่อขอให้มีการเปิดด่านที่นี่ จะเป็นในรูปแบบใดก็ตาม อาจจะนําไปสู่การเปิดด่านถาวรขึ้นที่นี่ แต่ยังมีขั้นตอนบางส่วน เพราะมีประเด็นเรื่องสิ่งที่ค้างคา การปักปันเขตแดนและประเด็นที่ยังไม่ยุติที่เป็นห่วงว่ากัมพูชาได้สร้างอาคารบางส่วนล้ําเข้ามาในเขต no man land เขตที่ไม่สามารถสร้างสิ่งปลูกสร้างได้ตามข้อตกลงระหว่างประเทศ ต้องหาข้อยุติต่อไป
" แต่ในหลักเห็นตรงกันว่าถ้าสามารถดําเนินการจนจบกระบวนการ ควรจะได้มีการเปิดด่านที่นี่ซึ่งถ้าจะเป็นด่านถาวรต้องรองบประมาณ รอการก่อสร้างอาคารใช้เวลาหลายปี ถ้าเห็นตรงกันอาจใช้วิธีตั้งคอนเทนเนอร์ 2 ฝ่าย เอาส่วนราชการที่จําเป็นมาทํางานพลางก่อน เช่น ศุลกากร ตม. ฝ่ายความมั่งคง หรือส่วนราชการอื่นที่เกี่ยวข้องกับการดูแลสุขอนามัย ของสิ้นค้าที่ข้ามไปมาและในอนาคตอาจสามารถรับนักท่องเที่ยวผ่านแดน เพื่อมาเที่ยวในไทยและเราไปเที่ยวฝั่งกัมพูชาได้ต่อไป
ซึ่งผู้ว่าราชการจังหวัดจะเร่งดําเนินการเสนอเรื่องไป ซึ่งตนจะช่วยติดตามต่อไป เพราะเท่าที่ฟังประชาชนในพื้นที่อยากเห็นด่านนี้เปิด จากหาดเล็กที่มีอยู่แล้ว 1 ด่าน แต่การเปิดหลายช่อง ในทางการค้าเป็นผลดีเพราะประเทศกําลังต้องการรายเข้าเข้าประเทศและการค้าขายระหว่างชายแดนไทย-กัมพูชา เราได้ดุลเกือบหมื่นล้านบาทต่อปี จะเป็นประโยชน์ทางด้านเศรษฐกิจ แต่ความมั่นคงก็เป็นประเด็นที่สําคัญต้องดูควบคู่กันไปว่าความสมดุลอยู่ตรงไหน ระดับรัฐบาลจะช่วยดูอีกขั้นตอนหนึ่ง " นายจุรินทร์ กล่าว
และระบุด้วยว่าด่านทั่วประเทศมีอยู่ 97 ด่าน ตอนนี้เปิดได้แล้ว 46 ด่าน ตอนนี้ตนทยอยเปิดด่านที่ปิดไปเพราะโควิด-19 ถ้าปัญหาโควิดคลี่คลายทั้ง 2 ด้าน ก็สามารถเปิดได้เพราะตัวเลขการค้าชายแดนเราเป็นบวก 30-40% สําหรับ 8 เดือนที่ผ่านมา ถือว่าเป็นตัวเลขที่ดี เราได้ดุลเยอะเป็นแสนล้านในช่วง 8 เดือน ดังนั้นจึงเป็นแนวทางการทํางานเพื่อช่วยสร้างรายได้ให้ประเทศต่อไป
รัฐบาลไทย-ข่าวทำเนียบรัฐบาล-ขับเคลื่อนโครงการ 1 ตำบล 1 กลุ่มเกษตรทฤษฎีใหม่ ด้านการพัฒนาอาชีพและการตลาด
วันพฤหัสบดีที่ 17 มิถุนายน 2564
ขับเคลื่อนโครงการ 1 ตําบล 1 กลุ่มเกษตรทฤษฎีใหม่ ด้านการพัฒนาอาชีพและการตลาด
ก.เกษตรฯ ประชุมขับเคลื่อนงานคณะอนุกรรมการภายใต้โครงการ 1 ตําบล 1 กลุ่มเกษตรทฤษฎีใหม่ ด้านการพัฒนาอาชีพและการตลาด
นายอําพันธุ์เวฬุตันติรองปลัดกระทรวงเกษตรและสหกรณ์เป็นประธานการประชุมคณะอนุกรรมการภายใต้โครงการ1ตําบล1กลุ่มเกษตรทฤษฎีใหม่ด้านการพัฒนาอาชีพและการตลาดครั้งที่2/2564ผ่านระบบทางไกลออนไลน์Application Zoomณห้องประชุมกระทรวงเกษตรและสหกรณ์โดยที่ประชุมได้พิจารณากําหนดแนวทางการพัฒนาอาชีพและการตลาดของเกษตรกรที่เข้าร่วมโครงการ1ตําบล1กลุ่มเกษตรทฤษฎีใหม่และแนวทางการปฏิบัติงานภายใต้การขับเคลื่อนของคณะอนุฯโดยกําหนดแนวทาง5ขั้นตอนได้แก่1)สํารวจและประเมินกลุ่มเป้าหมาย2)ส่งเสริมการรวมกลุ่ม3)อบรมถ่ายทอดความรู้ด้านการผลิตและการตลาด4)จัดทําแผนการผลิตและการตลาดและ5)ประชาสัมพันธ์โดยมุ่งเน้นให้เกิดกลุ่มเกษตรทฤษฎีใหม่ต้นแบบได้ภายหลังเสร็จสิ้นโครงการเพื่อการขยายผลการทําเกษตรกรในรูปแบบเกษตรทฤษฎีใหม่อย่างเป็นรูปธรรมต่อไป
รัฐบาลไทย-ข่าวทำเนียบรัฐบาล-มาตรการบรรเทาผลกระทบผู้ประกอบการพื้นที่ควบคุมสูงสุดและเข้มงวด
วันอาทิตย์ที่ 22 สิงหาคม 2564
มาตรการบรรเทาผลกระทบผู้ประกอบการพื้นที่ควบคุมสูงสุดและเข้มงวด
วันอังคารที่ 6 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบมาตรการบรรเทาผลกระทบต่อกลุ่มแรงงานและผู้ประกอบการ อันเนื่องมาจากข้อกําหนดออกตามความในมาตรา 9 แห่ง พ.ร.ก.บริหารราชการในสถานการณ์ฉุกเฉิน พ.ศ. 2548 ฉบับที่ 25 ในพื้นที่ 6 จังหวัด คือ กทม. นครปฐม นนทบุรี ปทุมธานี สมุทรปราการ และสมุทรสาคร ในกิจการก่อสร้าง ที่พักแรมและบริการด้านอาหาร กิจกรรมศิลปะ ความบันเทิง และนันทนาการ โดยแรงงานในระบบจะได้รับประโยชน์ทดแทนกรณีว่างงานอัตราร้อยละ 50 ของค่าจ้างรายวัน พร้อมเงินช่วยเหลือคนละ 2,000 บาท ส่วนนายจ้างได้รับความช่วยเหลือ 3,000 บาท/ลูกจ้าง 1 คน สูงสุดไม่เกิน 200 คน ส่วนกิจการที่ไม่ได้อยู่ในระบบลงทะเบียนภายในเดือน ก.ค. นี้ สอบถามเพิ่มเติมได้ที่สํานักงานประกันสังคม
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมช.ประภัตร เผยกระทรวงเกษตรฯ เร่งแก้ไขปัญหาราคาสุกรแพง
วันพฤหัสบดีที่ 6 มกราคม 2565
รมช.ประภัตร เผยกระทรวงเกษตรฯ เร่งแก้ไขปัญหาราคาสุกรแพง
รมช.ประภัตร เผยกระทรวงเกษตรฯ เร่งแก้ไขปัญหาราคาสุกรแพง พร้อมดึงทุกภาคส่วนร่วมแก้ไขทั้งระยะสั้น และระยะยาว ลดต้นทุน สร้างความมั่นคงในอาชีพให้ผู้เลี้ยงรายย่อย
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยว่า จากสถานการณ์ราคาเนื้อสุกรสดในประเทศปรับราคาเพิ่มสูงขึ้น ส่วนหนึ่งเป็นผลมาจากการระบาดของโรคติดเชื้อไวรัสโคโรนา ซึ่งส่งผลให้ความต้องการของตลาดในประเทศลดลง ประกอบกับเกษตรกรและผู้ประกอบการบางส่วนปรับแผนการผลิต ลดจํานวนสุกรลง รวมถึงปัญหาโรคระบาดในสุกรที่เกิดขึ้นในช่วงสองปีที่ผ่านมา ทําให้ประเทศเพื่อนบ้านต้องการสุกรจากไทยเป็นจํานวนมาก เนื่องจากประเทศไทยสามารถควบคุมการระบาดของโรคได้อย่างมีประสิทธิภาพ ส่งผลให้ตลาดสุกรในประเทศมีไม่เพียงพอ ทําให้ราคาเนื้อสุกรสดปรับตัวสูงขึ้น ดังนั้น กรมปศุสัตว์ ภายใต้การกํากับดูแลของกระทรวงเกษตรฯ ได้หารือร่วมกับ กระทรวงพาณิชย์ และหน่วยงานที่เกี่ยวข้อง มีการพิจารณาห้ามส่งออกสุกรมีชีวิตเป็นการชั่วคราว เป็นเวลา 3 เดือน ตั้งแต่วันที่ 6 มกราคม 2565 - วันที่ 5 เมษายน 2565 โดยคาดว่าจะช่วยให้มีสุกรมีชีวิต กลับเข้าสู่ระบบตลาดในประเทศประมาณ 1 ล้านตัว ซึ่งจะช่วยให้ราคาเนื้อสุกรสดในประเทศมีโอกาสปรับลดลง โดยหลังจากการขับเคลื่อนมาตรการดังกล่าวฯ แล้ว กระทรวงเกษตรฯ จะเร่งดําเนินการมาตรการระยะสั้น และระยะยาวในทันที โดยจะเร่งฟื้นฟูผู้เลี้ยงรายย่อย 180,000 ราย ส่งเสริมการจัดหาพันธุ์สุกรให้ในราคาทุน โดยจะขอความร่วมมือจากผู้ประกอบการรายใหญ่ เพื่อให้ผลิตลูกสุกรเพิ่ม ส่งให้เกษตรกรรายย่อยเลี้ยง โดยจะใช้เงินทุนจากธนาคาร ธ.ก.ส. ภายใต้ “โครงการสานฝันสร้างอาชีพ ยกระดับรายได้เกษตรกร” เข้ามาสนับสนุน เพื่อใช้เป็นต้นทุนในการดําเนินการ นอกจากนี้ กระทรวงเกษตรฯ กระทรวงพาณิชย์ และหน่วยงานที่เกี่ยวข้องกําลังร่วมหารือถึงความเป็นไปได้ที่จะนําเข้าสุกรจากประเทศเพื่อนบ้านเพื่อให้เพียงพอต่อความต้องการของตลาดในประเทศในระยะสั้น
อย่างไรก็ตาม ราคาเนื้อสุกรสดในประเทศที่ที่มีราคาสูงในขณะนี้ ส่วนหนึ่งเป็นผลมาจากราคาอาหารสัตว์ที่ปรับตัวสูงขึ้น จากการสํารวจ พบว่าต้นทุนของเกษตรกรในการเลี้ยงสุกรให้ได้น้ําหนัก 100 กิโลกรัม มีค่าอาหารเฉลี่ย 6,000 บาท/ตัว แต่จากการสํารวจเดิมของคณะอนุกรรมการต้นทุนการผลิตสุกร ประเมินไว้ที่ 3,300 บาท/ตัว ดังนั้น ต้องทบทวนอีกครั้งให้ตรงกันและเป็นต้นทุนที่แท้จริง รวมถึงต้องขอความร่วมมือผู้กับผู้ประกอบการผลิตอาหารสัตว์ ให้ปรับลดราคาลง โดยวันที่ 1 กุมภาพันธ์ 2565 มาตรการต่างๆ จะผ่อนคลายลง และสามารถนําเข้าสินค้าได้เป็นปกติ ซึ่งจะทําให้ราคาวัตถุดิบสําหรับผลิตอาหารสัตว์ถูกลง โดยภาครัฐจะเร่งหารือมาตรการต่างๆ เพื่อช่วยในเรื่องของการนําเข้าวัตถุดิบอาหารสัตว์ให้ต้นทุนถูกลง อาทิ ลดภาษี รวมถึงการงดเว้นค่าธรรมเนียมต่างๆ
รมช.ประภัตร กล่าวเพิ่มเติมว่า ได้สั่งการให้กรมปศุสัตว์ เตรียมคู่มือและแผนการอบรม การจัดการฟาร์มแบบ Good Farming Management (GFM) “ฟาร์มที่มีระบบการป้องกันโรคและการเลี้ยงสัตว์ที่เหมาะสม” ซึ่งมีราคาไม่สูงมาก และจะช่วยยกระดับการเลี้ยง การจัดการให้มีความปลอดภัยทางชีวภาพ และป้องกันโรคระบาดได้อย่างมีประสิทธิภาพ ระบบการบันทึกข้อมูล การพัฒนาคุณภาพผลผลิต เพื่อให้ได้สินค้าปศุสัตว์และผลผลิตมีความปลอดภัยต่อผู้บริโภค
รัฐบาลไทย-ข่าวทำเนียบรัฐบาล-โฆษกรัฐบาลไม่สนยุทธการ “เด็ดหัว สอยนั่งร้าน” ชี้โหมโรงอยู่นาน แต่หาหลักฐานไม่ได้ จึงเปลี่ยนแผนใช้อภิปรายแบบหว่านแหแทน เชื่อใบเสร็จทางการเมืองล้มรัฐบาลแค่ราคาคุย
วันพฤหัสบดีที่ 9 มิถุนายน 2565
โฆษกรัฐบาลไม่สนยุทธการ “เด็ดหัว สอยนั่งร้าน” ชี้โหมโรงอยู่นาน แต่หาหลักฐานไม่ได้ จึงเปลี่ยนแผนใช้อภิปรายแบบหว่านแหแทน เชื่อใบเสร็จทางการเมืองล้มรัฐบาลแค่ราคาคุย
โฆษกรัฐบาลไม่สนยุทธการ “เด็ดหัว สอยนั่งร้าน” ชี้โหมโรงอยู่นาน แต่หาหลักฐานไม่ได้ จึงเปลี่ยนแผนใช้อภิปรายแบบหว่านแหแทน เชื่อใบเสร็จทางการเมืองล้มรัฐบาลแค่ราคาคุย แจงถ้ามีจริงฟ้องหน่วยงานเกี่ยวข้องไปนานแล้ว ไม่ดองไว้แน่
วันนี้ (9 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่พรรคร่วมฝ่ายค้านมีมติว่าจะยื่นญัตติขอเปิดอภิปรายไม่ไว้วางใจคณะรัฐมนตรีเป็นรายบุคคลในวันที่ 15 มิ.ย. ภายใต้ยุทธการ “เด็ดหัว สอยนั่งร้าน” โดยรัฐมนตรีที่จะถูกยื่นอภิปรายรวมทั้งสิ้น 10 คนว่า เมื่อโหมโรงอยู่พักใหญ่แต่ก็ยังหาข้อมูลข้อเท็จจริงไม่ได้ตามที่อ้างไว้ เพราะรัฐบาลไม่ได้ทําอะไรผิด จึงหันมาใช้การอภิปรายแบบหว่านแหแทน เพื่อหวังฟลุ๊คว่า การอภิปรายจะเข้าตาประชาชนเข้าสักคน สุดท้ายก็เข้าอีหรอบเดิมคือ ขอเวลาอภิปราย 4-5 วัน เน้นจํานวนวันให้มากเข้าไว้ ถ้าอภิปรายครบทุกคนได้ฝ่ายค้านก็คงทําไปแล้ว ซึ่งเท่านี้ก็แสดงให้เห็นแล้วว่าฝ่ายค้านยุคนี้ประชาชนหวังพึ่งไม่ได้ เสียเวลาแก้ปัญหาให้กับประชาชนของสภาฯ ไปเปล่าๆ โดยที่ประชาชนไม่ได้ประโยชน์อะไรเลย นอกจากประชาชนต้องมานั่งทนฟังวาทกรรมเสียดสีและการบิดเบือนข้อเท็จจริงอยู่เป็นอาทิตย์ ขณะที่รัฐบาลเองก็ต้องมาคอยชี้แจงข้อบิดเบือนต่างๆ เพื่อไม่ให้ประชาชนสับสน แทนที่จะได้เอาเวลาไปเร่งแก้ปัญหาต่างๆ ให้กับประชาชน ซึ่งไม่แน่ใจว่าการอภิปรายครั้งนี้ฝ่ายค้านทําเพื่อรักษาประโยชน์ของประชาชน หรือเพื่อรักษาหน้าของตัวเองกันแน่
"การอ้างว่าจะเป็นการอภิปรายเพื่อเด็ดหัวนายกฯ และครม.เป็นรายบุคคลนั้น ไม่แน่ใจว่าฝ่ายค้านไปเอาความมั่นใจมาจากไหน และที่อ้างว่ามีใบเสร็จทางการเมืองที่จะชี้ให้เห็นนั้น ก็เห็นอ้างแบบนี้มาทุกครั้ง แล้วสุดท้ายก็เป็นฝ่ายค้านเองที่ถูกท่านนายกฯ และรัฐมนตรีที่ถูกซักฟอกฉีกหน้ากลางสภาฯ ว่ามั่วข้อมูล ทําการบ้านแบบลวกๆ เหมือนกลัวว่าจะไม่ได้อภิปราย อย่างไรก็ตาม ส่วนตัวเชื่อว่าถ้าฝ่ายค้านมีใบเสร็จทางการเมืองที่ชัดเจนจริง คงเอาไปฟ้องหน่วยงานต่างๆ นานแล้ว คงไม่รอถึงการอภิปรายไม่ไว้วางใจแน่นอน ทั้งนี้ มั่นใจว่าท่านนายกฯ และรัฐมนตรีที่ถูกอภิปรายนั้น จะสามารถชี้แจงเพื่อทําความเข้าใจจนประชาชนหายสันสนได้อย่างแน่นอน" นายธนกร กล่าว
รัฐบาลไทย-ข่าวทำเนียบรัฐบาล-ขร. ลงพื้นที่เข้าพบผู้ให้บริการระบบราง
วันจันทร์ที่ 15 สิงหาคม 2565
ขร. ลงพื้นที่เข้าพบผู้ให้บริการระบบราง
เพื่อรับทราบเหตุขัดข้องในระบบรถไฟฟ้า ประกอบการพิจารณาแนวทางการแก้ปัญหาเหตุขัดข้องในระบบรถไฟฟ้า
วันที่ 15 ส.ค. 2565 นายทยากร จันทรางศุ ผู้อํานวยการกองมาตรฐานความปลอดภัยและบํารุงทาง และนางสาวจีรวรรณ หงสกุล ผู้อํานวยการกองกํากับกิจการขนส่งทางราง พร้อมด้วยเจ้าหน้าที่ กรมการขนส่งทางราง (ขร.) กระทรวงคมนาคม เข้าพบผู้ให้บริการระบบราง เพื่อพิจารณาแนวทางการแก้ปัญหาเหตุขัดข้องในระบบรถไฟฟ้า โดยมีผู้แทนบริษัท ระบบขนส่งมวลชนกรุงเทพ จํากัด มหาชน (BTSC) การรถไฟฟ้าขนส่งมวลชนแห่งประเทศไทย (รฟม.) บริษัท ทางด่วนและรถไฟฟ้ากรุงเทพ จํากัด (มหาชน) (BEM) และบริษัท เอเชีย เอรา วัน จํากัด (Era-1) เข้าร่วมหารือ
การลงพื้นที่เข้าพบผู้ให้บริการระบบรางครั้งนี้ สืบเนื่องจากที่ ขร. ได้ดําเนินการรวบรวมสถิติเหตุขัดข้องในระบบรถไฟฟ้า พบว่ามีเหตุขัดข้องในเดือนมิถุนายน 2565 จํานวน 19 ครั้ง และเดือนกรกฎาคม 2565 จํานวน 17 ครั้ง โดยช่วงเช้าได้เข้าพบ BTSC ณ ศูนย์ซ่อมบํารุงรถไฟฟ้าบีทีเอส และช่วงบ่ายได้เข้าพบ รฟม. และ BEM ณ ห้องประชุมสถานีเตาปูน และเข้าพบ Era-1 ณ ศูนย์ซ่อมบํารุงคลองตัน โดยจากการหารือพบว่า เหตุขัดข้องที่พบส่วนใหญ่เป็นเหตุขัดข้องเล็กน้อย (Minor Incident) ทําให้เกิดความล่าช้าเฉลี่ย 5-10 นาที เช่น เหตุประตูรถขัดข้อง ระบบไฟฟ้าและระบบขับเคลื่อนขัดข้อง เป็นต้น โดยได้หารือแนวทางการป้องกันเหตุขัดข้องแต่ละกรณี รวมทั้งแนวทางการบํารุงรักษาเพื่อป้องกันก่อนเกิดเหตุขัดข้องตามรอบระยะเวลา (Preventive Maintenance) และการแก้ไขเหตุขัดข้อง (Corrective Maintenance) ทั้งการเปลี่ยนชิ้นส่วนที่ขัดข้องทั้งชุด หรือสํารองขบวนรถเพื่อทดแทนได้อย่างทันท่วงที ตลอดจนการเก็บข้อมูลสถิติการขัดข้องต่าง ๆ (Log file) เพื่อนํามาวิเคราะห์สาเหตุของเหตุขัดข้องที่พบบ่อย (Lesson Learn) ทําให้เมื่อเกิดเหตุขัดข้อง แล้วสามารถคาดการณ์ความเป็นไปได้ของสาเหตุการขัดข้อง และสามารถแก้ไขได้อย่างทันท่วงทีต่อไป นอกจากนี้ ยังเน้นให้มีการประชาสัมพันธ์ในหลายช่องทาง เพื่อให้ผู้โดยสารรับทราบถึงเหตุขัดข้อง ประกอบการวางแผนการเดินทางอีกด้วย
รัฐบาลไทย-ข่าวทำเนียบรัฐบาล-การรถไฟแห่งประเทศไทย แจ้งความคืบหน้าการซ่อมแซมผิวจราจรถนนเลียบทางรถไฟ (กำแพงเพชร 6)
วันพุธที่ 2 มีนาคม 2565
การรถไฟแห่งประเทศไทย แจ้งความคืบหน้าการซ่อมแซมผิวจราจรถนนเลียบทางรถไฟ (กําแพงเพชร 6)
คาดว่าจะแล้วเสร็จตามกําหนดในเดือนมีนาคมนี้ แนะประชาชนผู้จําเป็นต้องผ่านเส้นทางดังกล่าวในช่วงเวลานี้ ขอให้เพิ่มความระมัดระวังขณะสัญจร
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยถึงความคืบหน้าการซ่อมแซมพื้นผิวถนนเลียบทางรถไฟ (กําแพงเพชร 6) ใต้แนวรถไฟฟ้าสายสีแดง ซึ่งมีปัญหาพื้นผิวเป็นลูกคลื่นว่า ขณะนี้ทาง บมจ. อิตาเลียนไทย ซึ่งเป็นผู้รับผิดชอบการก่อสร้างโครงการรถไฟชานเมืองสายสีแดง อยู่ระหว่างการเข้าซ่อมแซม และในระหว่างปิดเส้นทางเพื่อซ่อมบํารุง ผู้รับผิดชอบโครงการได้จัดทําป้ายเตือน ป้ายปิดเพื่อเบี่ยงทางจราจร และติดตั้งไฟฟ้าแสงสว่างให้เพียงพอ โดยเฉพาะบริเวณจุดกลับรถบริเวณ AOT กับถนนเชิดวุฒากาศ ที่อาจกระทบต่อการสัญจรของประชาชน เนื่องจากมีปริมาณการจราจรค่อนข้างมากในช่วงเช้าและเย็น
อย่างไรก็ตามรฟท. ขอให้ประชาชนที่มีความจําเป็นต้องสัญจรในเส้นทางดังกล่าว ใช้เส้นทางด้วยความระมัดระวังและสังเกตป้ายเตือนตามที่ได้ติดตั้งไว้ เพื่อความปลอดภัยในการใช้ถนน โดยทาง รฟท. ต้องขออภัยในความไม่สะดวกมา ณ ที่นี้ พร้อมทั้งยืนยันว่าจะพยายามดูแลการแก้ไขปัญหาให้พี่น้องประชาชนอย่างเต็มที่ โดยการซ่อมแซมพื้นผิวถนนในครั้งนี้ จะทยอยเข้าพื้นที่ต่อเนื่อง 4 จุด และคาดว่าจะแล้วเสร็จตามกําหนดในเดือนมีนาคมนี้ ได้แก่
จุดที่ 1 จากบริเวณช่วงสะพานรถยนต์ กม.22+642 จนถึงแยกนายใช้กม.23+800 ตลอด 4 ช่องจราจร ความยาว 1.158 กิโลเมตร โดยจะมีการปิดการจราจรบริเวณดังกล่าวทั้งหมด พร้อมกับทําการรื้อผิว แอสฟัลต์ (Asphalt) ออก และทําการปรับชั้นทางตลอดแนวให้เรียบเสมอกันก่อนจะคืนผิว แอสฟัลติก (Asphaltic) เพื่อให้สภาพถนนเรียบและสัญจรได้อย่างปลอดภัย
จุดที่ 2 จากบริเวณช่วงสน.ดอนเมืองจนถึงแยกนายใช้ จะซ่อมแซมผิวจราจรตามช่องจราจรเฉพาะจุดที่ปูดนูน เป็นลูกคลื่นให้เรียบและเปิดผิวจราจร Asphalt และช่องจราจรที่ติดติดกับเกาะกลางแบริเออร์ ที่มีผิวจราจรทรุดตัว ฝั่งสน.ดอนเมือง 1 ช่องจราจร เพื่อทําการปรับชั้นทางตลอดแนวเกาะกลาง
จุดที่ 3 บริเวณใต้สถานีดอนเมืองตลอดแนว จะซ่อมแซมผิวจราจรตามช่องจราจรเฉพาะจุดที่ปูดนูนและเป็นลูกคลื่น ให้เรียบตลอดแนวและเปิดผิวจราจร Asphalt ด้านที่ติดกับเกาะกลางฝั่งสน.ดอนเมือง 1 ช่องจราจร เพื่อทําการปรับชั้นทางตลอดแนวเกาะกลาง
จุดที่ 4 จากสถานีการเคหะถึงหน้าสํานักงานเขตดอนเมือง จะซ่อมแซมผิวจราจรตามช่องจราจรตลอดแนวทั้ง 4 ช่องจราจรข้าเข้า-ขาออก โดยจะซ่อมแซมเฉพาะจุดที่ปูดนูนให้เรียบ
รัฐบาลไทย-ข่าวทำเนียบรัฐบาล-รองนายกรัฐมนตรี “อนุทิน ชาญวีรกูล”เป็นประธานรับมอบวัคซีนไฟเซอร์ 2 ล้านโดส เผยสิ้นเดือนต.ค. มีเข้ามารวม 8 ล้านโดส
วันพุธที่ 29 กันยายน 2564
รองนายกรัฐมนตรี “อนุทิน ชาญวีรกูล”เป็นประธานรับมอบวัคซีนไฟเซอร์ 2 ล้านโดส เผยสิ้นเดือนต.ค. มีเข้ามารวม 8 ล้านโดส
รองนายกรัฐมนตรี “อนุทิน ชาญวีรกูล”เป็นประธานรับมอบวัคซีนไฟเซอร์ 2 ล้านโดส เผยสิ้นเดือนต.ค. มีเข้ามารวม 8 ล้านโดส
วันที่ 29 ก.ย. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เมื่อเวลา 8.00 น. นายอนุทิน ชาญวีรกูล รองนายกรัฐมนตรีและ รมว.สาธารณสุข พร้อมด้วยผู้บริหารกระทรวงสาธารณสุขได้เดินทางไปตรวจรับมอบวัคซีนไฟเซอร์ จํานวน 2 ล้านโดส ซึ่งมาถึงท่าอากาศยานสุวรรณภูมิ เมื่อเวลา 04.35 น. ที่ผ่านมา โดยสายการบิน DHL เที่ยวบิน 3L 350
ทั้งนี้ รองนายกรัฐมนตรีและ รมว.สาธารณสุข กล่าวภายหลังเป็นประธานรับมอบวัคซีนไฟเซอร์ ว่า วัคซีนที่มาถึงประเทศในวันนี้ เป็นล็อตแรกจากทั้งหมดที่รัฐบาลจัดซื้อมา 30 ล้านโดส ซึ่งทางไฟเซอร์จะจัดส่งในเดือน ต.ค. อีก 6 ล้านโดส รวมถึงสิ้นเดือน ต.ค. จะมีวัคซีนเข้ามา 8 ล้านโดส และครบทั้ง 30 ล้านโดสภายในสิ้นปีนี้แน่นอน
“วัคซีนทั้ง 30 ล้านโดสจะมีการจัดส่งได้ภายในปีนี้ ส่วนถึงสิ้นเดือน ต.ค. นี้ จะมีทั้งหมด 8 ล้านโดส โดยจะเข้ามาทุกวันพุธของทุกสัปดาห์และไฟเซอร์จะทําการจัดส่งไปยังที่หมายตามที่กรมควบคุมโรคกําหนดไว้ทั่วประเทศ เพราะราคาที่จัดซื้อมานี้รวมค่าจัดส่งแล้ว การจัดส่งจะเป็นแบบ door to door” รองนายกรัฐมนตรีกล่าว
นายอนุทิน กล่าวว่า กลุ่มเป้าหมายหลักที่จะฉีดวัคซีนไฟเซอร์คือลูกหลานอายุระหว่าง 12-18 ปี ซึ่งมีอยู่ประมาณ 5 ล้านกว่าคน ใช้วัคซีน 10 ล้านโดส ส่วนที่เหลือก็จะนําไปกระจายให้แก่ประชาชนทั่วไป ซึ่งกรมควบคุมโรคได้มีการวางแผนการฉีดไว้แล้ว โดยเฉพาะในการฉีดไขว้ตามมติคณะอนุกรรมการด้านเสริมภูมิคุ้มกันกันที่มีมติสูตรการฉีดที่จะทําให้มีภูมิคุ้มกันสูงที่สุด ไม่ว่าจะเป็นการฉีดซิโนแวคเข็มแรก แอสตร้าซิเนก้าเข็มที่ 2 หรือแอสตร้าเซนเนก้าเข็มแรก และไฟเซอร์เข็มที่ 2
หลังจากรับวัคซีนล็อตนี้แล้วกรมวิทยาศาสตร์การแพทย์ และอย. จะดําเนินการตรวจรับตามขั้นตอนและเร่งให้มีการกระจายวัคซีนไปยังพื้นที่เป้าหมายต่าง ๆ ทั่วประเทศเร็วที่สุด โดยคาดว่าจะเริ่มฉีดวัคซีนไฟเซอร์ได้ตั้งแต่สัปดาห์หน้าเป็นต้นไป
นายอนุทิน กล่าวว่า สําหรับแผนการการจัดซื้อวัคซีนไฟเซอร์ในปีหน้าก็ได้มีการพูดคุยไปในระดับหนึ่งแล้ว เพื่อสร้างความมั่นใจให้กับประเทศไทยว่าจะมีวัคซีนในเทคโนโลยีทุกประเภท เพียงพอในการให้การดูแลให้ความปลอดภัยกับพี่น้องประชาชน
----------------------------
รัฐบาลไทย-ข่าวทำเนียบรัฐบาล-ปลัดเกษตรฯ เปิดอบรมหลักสูตรนักบริหารการพัฒนาการเกษตรและสหกรณ์ ระดับกลาง รุ่นที่ 98
วันศุกร์ที่ 16 กรกฎาคม 2564
ปลัดเกษตรฯ เปิดอบรมหลักสูตรนักบริหารการพัฒนาการเกษตรและสหกรณ์ ระดับกลาง รุ่นที่ 98
ปลัดเกษตรฯ เปิดอบรมหลักสูตรนักบริหารการพัฒนาการเกษตรและสหกรณ์ ระดับกลาง รุ่นที่ 98
(16 ก.ค. 64) ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานเปิดการฝึกอบรมหลักสูตรนักบริหารการพัฒนาการเกษตรและสหกรณ์ ระดับกลาง รุ่นที่ 98 ผ่านโปรแกรม ZOOM cloud Meetings ณ กระทรวงเกษตรและสหกรณ์ ว่า นักบริหารการพัฒนาการเกษตรและสหกรณ์ระดับกลาง นับว่าเป็นบุคลากรที่สําคัญยิ่งในการบริหารและดําเนินงานในองค์กรให้ประสบความสําเร็จ ตามวัตถุประสงค์ที่วางไว้ โดยจะต้องเป็นผู้มีความรู้ความเข้าใจในการพัฒนาแนวคิดและวิสัยทัศน์ที่จะสามารถเป็นผู้นําการบริหารการเปลี่ยนแปลง และบริหารงานได้อย่างมืออาชีพ เพิ่มพูนทักษะในการสร้างแรงจูงใจและพัฒนาประสิทธิภาพของทีมงานและองค์การได้ เข้าใจกระบวนการสร้างเครือข่าย (Network) และระบบพันธมิตร (Partner) เพื่อเพิ่มพลังการทํางานให้มีประสิทธิภาพยิ่งขึ้น สามารถถ่ายทอดนโยบายจากระดับสูงไปสู่ระดับปฏิบัติในหน่วยงานที่ตนรับผิดชอบ ตามหลักนโยบายเชื่อมโยงการบริหาร แปลงสารให้ชัดเจน จัดสรรให้ถูกต้อง
กระทรวงเกษตรและสหกรณ์ มีนโยบายด้านการพัฒนาบุคลากรของกระทรวงฯ ที่ชัดเจนในการที่จะส่งเสริมและสนับสนุนให้มีการฝึกอบรมและพัฒนาบุคลากรทุกระดับอย่างมีระบบทั่วถึงและต่อเนื่อง เพื่อให้เป็นผู้ที่มีความรู้ ความสามารถ และทักษะในการปฏิบัติงาน รวมทั้งความรู้เกี่ยวกับเทคโนโลยีและวิทยาการสมัยใหม่ที่มีความสําคัญต่อการปฏิบัติงานในหน้าที่ แต่จากสถานการณ์การระบาดของโรคติดเชื้อไวรัสโคโรนา ทําให้การปฏิบัติราชการของเจ้าหน้าที่ต้องปรับรูปแบบ เพื่อที่จะสามารถบริการประชาชนได้อย่างต่อเนื่อง โดยเฉพาะการฝึกอบรม จึงต้องปรับมาใช้รูปแบบออนไลน์ (Online Learning) ทั้งหมด ซึ่งก็จะถูกใช้เป็นมาตรฐานต่อไป
“สําหรับการฝึกอบรมในครั้งนี้ เน้นให้ผู้เข้ารับการฝึกอบรมได้เพิ่มพูนความรู้และประสบการณ์ในการบริหารจัดการ โดยมุ่งประเด็นการนําไปสู่การปฏิบัติ อันจะเป็นประโยชน์ต่อการปฏิบัติงานเป็นอย่างมาก จึงขอให้ทุกท่านให้ความสนใจ เอาใจใส่รับฟังการถ่ายทอดความรู้ประสบการณ์จากวิทยากรที่มาบรรยายและฝึกปฏิบัติ เพื่อจะได้นําไปปรับใช้ในการปฏิบัติงานของท่าน อันจะเป็นประโยชน์แก่ทางราชการและภาคการเกษตรของประเทศต่อไป”ดร.ทองเปลว กล่าว
ทั้งนี้ การอมรมครั้งนี้เป็นการฝึกอบรมด้วยการเรียนรู้รูปแบบออนไลน์ (Online Learning)ทั้งหมด จากอาคารปฏิบัติการวิศวกรรมอุตสาหการ ชั้น 10 มหาวิทยาลัยเกษตรศาสตร์ เริ่มตั้งแต่วันที่ 13 กรกฎาคม – 24 สิงหาคม 2564 มีผู้เข้ารับการฝึกอบรม จํานวน 130คน เป็นข้าราชการกระทรวงเกษตรและสหกรณ์ ผู้ดํารงตําแหน่งประเภททั่วไป ระดับอาวุโสหรือ ดํารงตําแหน่งประเภทวิชการ ระดับชํานาญการ มาแล้วไม่น้อยกว่า 3 ปี หรือข้าราชการผู้มีผลสัมฤทธิ์สูง (HiPPS) มาแล้วไม่น้อยกว่า 2 ปี (นับถึงวันเปิดการฝึกอบรม) หรือ พนักงานรัฐวิสาหกิจที่ดํารงตําแหน่งระดับ 6 - 7 หรือเทียบเท่า อายุไม่เกิน 58 ปีบริบูรณ์
รัฐบาลไทย-ข่าวทำเนียบรัฐบาล-โฆษกรัฐบาลเผย หยุดยาว 3 วัน ท่องเที่ยวไทยคึกคัก เงินสะพัดกว่า 5 พันล้านบาท
วันอาทิตย์ที่ 12 ธันวาคม 2564
โฆษกรัฐบาลเผย หยุดยาว 3 วัน ท่องเที่ยวไทยคึกคัก  เงินสะพัดกว่า 5 พันล้านบาท
โฆษกรัฐบาลเผย หยุดยาว 3 วัน ท่องเที่ยวไทยคึกคัก  เงินสะพัดกว่า 5 พันล้านบาท “นายก”สั่งคุมเข้มโควิด-19 ขณะที่ จํานวนผู้ติดเชื้อใหม่อยู่ในระดับควบคุมได้ดี
วันนี้ 12 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ช่วงวันหยุดยาวเนื่องในวันรัฐธรรมนูญ ระหว่างวันที่ 10 - 12 ธันวาคม นี้ ภาพรวมท่องเที่ยวภายในประเทศไทยกลับมาคึกคัก มีเม็ดเงินไหลเข้าสู่ภาคท่องเที่ยวแล้วกว่า 5 พันล้านบาท ซึ่งส่วนหนึ่งมาจากอากาศเย็นลงในหลายพื้นที่และมาตรการส่งเสริมการท่องเที่ยวของรัฐบาล ผ่านโครงการ "เราเที่ยวด้วยกัน เฟส 3"  ทําให้อัตราการเข้าพักในโรงแรม/ที่พัก สูงขึ้นในหลายพื้นที่ ประกอบด้วย
- กรุงเทพฯ อัตราการเข้าพักเพิ่มขึ้นร้อยละ 10   การเดินทางท่องเที่ยว 217,400 คน/ครั้ง สร้างรายได้ 690 ล้านบาท
- ภาคกลาง อัตราการเข้าพักเพิ่มขึ้นร้อยละ 44 เดินทางท่องเที่ยว 458,300 คน/ครั้ง รายได้หมุนเวียน 1,010 ล้านบาท
- ภาคตะวันออก มีอัตราการเข้าพักเพิ่มขึ้นร้อยละ 38 เดินทางท่องเที่ยว 362,000 คน/ครั้ง รายได้หมุนเวียน 1,400 ล้านบาท
- ภาคเหนือ อัตราการเข้าพักเพิ่มขึ้นร้อยละ 41 เดินทางท่องเที่ยว  272,500 คน/ครั้ง รายได้หมุนเวียน 1,310 ล้านบาท
- ภาคตะวันออกเฉียงเหนือ อัตราการเข้าพักเพิ่มขึ้นร้อยละ 49 เดินทางท่องเที่ยว  447,000 คน/ครั้ง รายได้หมุนเวียน 860 ล้านบาท
- ภาคใต้ อัตราการเข้าพักเพิ่มขึ้น 8 เดินทางท่องเที่ยว   83,600 คน/ครั้ง รายได้หมุนเวียน 450 ล้านบาท
ทั้งนี้ ผู้ประกอบการในหลายกิจการ/กิจกรรม ได้รับมาตรฐาน SHA / SHA+  สร้างความมั่นใจแก่นักท่องเที่ยวในการเดินทาง มีการตรวจคัดกรอง จัดสถานที่แบบเว้นระยะห่าง วัดอุณหภูมิ และสวมใส่หน้ากากอนามัย
ในส่วนของผู้ติดเชื้อรายใหม่วันนี้ มีจํานวน  3,787 ราย  แยกเป็นผู้ติดเชื้อใหม่ 3,782 ผู้ป่วยภายในเรือนจํา/ที่ต้องขัง 5 ผู้ป่วยสะสม 2,139,783 ราย (ตั้งแต่ 1 เมษายน) หายป่วยกลับบ้าน 5,606 ราย หายป่วยสะสม 2,068,433 ราย (ตั้งแต่ 1 เมษายน) ผู้ป่วยกําลังรักษา 51,616 ราย เสียชีวิตเพิ่ม 20 ราย
"แม้ว่าสถานการณ์ผู้ป่วยติดเชื้อรายวันอยู่ในระดับที่ดีขึ้น   สําหรับผู้ป่วยโควิด-19 สายพันธ์โอไมครอน 3 รายของไทย ก็อยู่ในการควบคุมของทีมแพทย์และสาธารณสุข  อย่างไรก็ตาม ไทยต้องเฝ้าระวังต่อเนื่อง ซึ่งนายกรัฐมนตรีฝากกําชับยังผู้ประกอบการท่องเที่ยว ศูนย์การค้า  ร้านค้า ร้านอาหาร ปฏิบัติตามมาตรการ ศบค. อย่างเคร่งครัด  เพื่อป้องกันไม่ให้มีการแพร่ระบาดหรือคลัสเตอร์ที่มาจากภาคการท่องเที่ยว ภาคบริการ  และในวันพรุ่งนี้ (13 ธ.ค. 64) ที่ประชุม ศบค.  คาดว่า จะมีการหารือเพิ่มเติมสําหรับบรปรับมาตรการเข้า -ออก ประเทศ และการจัดงานรื่นเริงช่วงเทศกาลปีใหม่งาน ทั้งนี้ ทุกกิจกรรมขึ้นอยู่กับความร่วมมือของทุกฝ่ายปฏิบัติตามข้อกําหนด ซึ่งนายกรัฐมนตรีหวังเห็นคนไทยทุกคนได้ เฉลิมฉลองในช่วงส่งท้ายปีเก่าต้อนรับปีใหม่นี้ อย่างมีความสุขและปลอดภัย  " นายธนกรฯ กล่าว
///////////
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เป็นประธานการประชุมคณะกรรมการส่งเสริมและพัฒนาอุตสาหกรรมสีเขียว ครั้งที่ 1/2565
วันพฤหัสบดีที่ 23 ธันวาคม 2564
รองปลัดฯ ภานุวัฒน์ เป็นประธานการประชุมคณะกรรมการส่งเสริมและพัฒนาอุตสาหกรรมสีเขียว ครั้งที่ 1/2565
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะกรรมการส่งเสริมและพัฒนาอุตสาหกรรมสีเขียว ครั้งที่ 1/2565
รองปลัดฯ ภานุวัฒน์ เป็นประธานการประชุมคณะกรรมการส่งเสริมและพัฒนาอุตสาหกรรมสีเขียว ครั้งที่ 1/2565
วันนี้ (22 ธันวาคม 2564) นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะกรรมการส่งเสริมและพัฒนาอุตสาหกรรมสีเขียว ครั้งที่ 1/2565 ซึ่งที่ประชุมได้มีการพิจารณาร่างแผนการดําเนินงานฯ เพื่อส่งเสริมและยกระดับสถานประกอบการให้เข้าสู่อุตสาหกรรมสีเขียว โดยมี นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม และผู้แทนหน่วยงานที่เกี่ยวข้อง เข้าร่วมการประชุม ผ่านระบบเทคโนโลยีสารสนเทศ Video Conference (Zoom) ณ ห้องประชุม อก 2 ชั้น 3 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" พอใจ ยธ. ขับเคลื่อนไกล่เกลี่ยหนี้ช่วยเหลือประชาชนแล้ว 70 ครั้ง ไกล่เกลี่ยสำเร็จ 5.6 หมื่นราย คิดเป็นร้อยละ 95.35 รวมทุนทรัพย์กว่า 1 หมื่นล้านบาท
วันอาทิตย์ที่ 7 สิงหาคม 2565
โฆษกรัฐบาลเผย "นายกฯ" พอใจ ยธ. ขับเคลื่อนไกล่เกลี่ยหนี้ช่วยเหลือประชาชนแล้ว 70 ครั้ง ไกล่เกลี่ยสําเร็จ 5.6 หมื่นราย คิดเป็นร้อยละ 95.35 รวมทุนทรัพย์กว่า 1 หมื่นล้านบาท
"สมศักดิ์" เดินหน้า จัด "มหกรรมไกล่เกลี่ยหนี้สินครัวเรือน" ทั่วประเทศ อีก 7 ครั้ง ถึงเดือนสิงหาคมนี้
วันที่ 7สิงหาคม 2565นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ติดตามข้อสั่งการในการดําเนินงานแก้ไขปัญหาหนี้สินภาคครัวเรือน ตามที่ได้ประกาศให้ปีนี้เป็น “ปีแห่งการแก้หนี้ภาคครัวเรือน” โดยกระทรวงยุติธรรมได้ดําเนินการ “มหกรรมไกล่เกลี่ยหนี้สิน หนี้ครัวเรือน” ผลการไกล่เกลี่ยล่าสุด (ข้อมูลวันที่ 6 สิงหาคม 2565) มีผู้เข้าสู่กระบวนการไกล่เกลี่ย รวมทั้งสิ้น 59,436 ราย ไกล่เกลี่ยสําเร็จ จํานวน 56,674 ราย คิดเป็นร้อยละ 95.35 รวมทุนทรัพย์ 11,995 ล้านบาท ลดค่าใช้จ่ายประชาชน 5,114 ล้านบาท
นอกจากนี้ภายในงานได้จัดนิทรรศการและบริการให้คําปรึกษาทางกฎหมายเกี่ยวกับการบังคับคดีให้แก่ประชาชนที่มาร่วมงาน ซึ่งได้รับความสนใจจากประชาชนเป็นจํานวนมาก
โฆษกประจําสํานักนายกรัฐมนตรีกล่าวเพิ่มเติมว่า นายกรัฐมนตรีได้ชื่นชม นายสมศักดิ์ เทพสุทิน รัฐมนตรีว่าการกระทรวงยุติธรรม
ที่ได้เดินหน้าขับเคลื่อนนโยบายในการช่วยเหลือประชาชนโดยเฉพาะการแก้ปัญหาหนี้ กยศ. หนี้บัตรเครดิตและสินเชื่อส่วนบุคคล และหนี้เช่าซื้อรถยนต์ (ลิสซิ่ง) ทั่วประเทศ ทั้งนี้ การจัดมหกรรมยุติธรรมไกล่เกลี่ยหนี้สินครัวเรือนฯ ทั่วประเทศ จะ เหลืออีก 7 ครั้ง ที่จังหวัดสระแก้ว นครนายก สุพรรณบุรี กาญจนบุรี ตราด จันทบุรี และชลบุรี เสร็จสิ้นภายในเดือนสิงหาคม ซึ่งการจัดงานแต่ละครั้งจะมีการไกล่เกลี่ยของกรมคุ้มครองสิทธิและเสรีภาพ ที่เป็นหนี้ก่อนฟ้อง และการไกล่เกลี่ยของกรมบังคับคดี ที่เป็นหนี้ภายหลังศาลมีคําพิพากษาแล้ว โดยมีกองทุนเงินให้กู้ยืมเพื่อการศึกษา และสถาบันการเงิน หลายหน่วยงาน อาทิ ธนาคารออมสิน ธนาคารอาคารสงเคราะห์ ธนาคารกรุงเทพ ธนาคารกรุงไทย ธนาคารเพื่อการเกษตรและสหกรณ์ ธนาคารกสิกรไทย ธนาคารกรุงศรีอยุธยา บริษัท เจเอ็มที เน็ทเวอร์ค เซอร์วิสเซส จํากัด (มหาชน) บริษัท บริหารสินทรัพย์ เจ จํากัด บริษัท โตโยต้า ลิสซิ่ง (ประเทศไทย) จํากัด ร่วมด้วย
"เชิญชวนประชาชนที่มีคดีพิพาทก่อนฟ้อง และหลังศาลมีคําพิพากษา ร่วมงานมหกรรมไกล่เกลี่ยหนี้สินครัวเรือน และยุติธรรมพบประชาชน (4 ภาค) ประจําปีงบประมาณ 2565 ภายใต้บูรณาการความร่วมมือระหว่างกรมบังคับคดี และกรมคุ้มครองสิทธิและเสรีภาพ ซึ่งจะเป็นการตอบโจทย์การแก้ไขหนี้สิน หนี้ กยศ. หนี้บัตรเครดิต และสินเชื่อส่วนบุคคล สินเชื่อรถยนต์ รวมถึงร่วมกันหาทางออก ฝ่าวิกฤติ สร้างโอกาส ก้าวไปด้วยกัน ณ สถานที่จัดงาน สําหรับผู้สนใจสอบถามรายละเอียดเพิ่มเติมได้ที่ สายด่วนยุติธรรม 1111กด77 /กรมบังคับคดี 02 881 4999 หรือสายด่วนกรมบังคับคดี 1111 กด 79 หรือ ศูนย์ไกล่เกลี่ยข้อพิพาท 02 881 4840 และ กรมคุ้มครองสิทธิและเสรีภาพ 0 2141 2768-73” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-กทท. จับมือ โออาร์ เดินหน้าโครงการจัดการพลังงานไฟฟ้าแสงอาทิตย์ (Solar Rooftop)
วันอังคารที่ 14 ธันวาคม 2564
กทท. จับมือ โออาร์ เดินหน้าโครงการจัดการพลังงานไฟฟ้าแสงอาทิตย์ (Solar Rooftop)
สร้างมูลค่าเพิ่มทางธุรกิจ เป็นมิตรต่อสิ่งแวดล้อม
การท่าเรือแห่งประเทศไทย (กทท.) โดย เรือโท ยุทธนา โมกขาว รองผู้อํานวยการ กทท. สายบริหารการเงินและกลยุทธ์องค์กร รักษาการแทน ผู้อํานวยการ กทท. เปิดเผยว่า วันนี้ (14 ธันวาคม 2564) กทท. ร่วมกับ นายชุมพล สุรพิทยานนท์ รองกรรมการผู้จัดการใหญ่การตลาดพาณิชย์ บริษัท ปตท. น้ํามันและการค้าปลีก จํากัด (มหาชน) หรือ โออาร์ ลงนามบันทึกข้อตกลงความร่วมมือ (MOU) ในโครงการจัดการพลังงานไฟฟ้าด้วยระบบผลิตพลังงานไฟฟ้าจากพลังงานแสงอาทิตย์แบบติดตั้งบนหลังคา (Solar Rooftop) ซึ่งเป็นโครงการภายใต้รูปแบบความร่วมมือระหว่างหน่วยงานรัฐต่อรัฐ โดยมีแผนพัฒนาเพื่อความทันสมัยควบคู่ไปกับความยั่งยืนในการยกระดับการบริการด้านพลังงานเพื่อช่วยให้การใช้พลังงานของ กทท. มีความมั่นคง สะอาด เป็นมิตรต่อสิ่งแวดล้อมและช่วยประหยัดงบประมาณรายจ่ายในระยะยาวได้ดียิ่งขึ้น
สําหรับโครงการ Solar Rooftop ดังกล่าว เป็นการติดตั้งแผงโซลาร์รูฟท็อป และอุปกรณ์ต่าง ๆ ของระบบไฟฟ้าที่เกี่ยวข้อง ตลอดจนการปรับปรุงเสริมโครงสร้างหลังคาที่จะใช้ก่อนติดตั้ง เพื่อจ่ายกระแสไฟฟ้าในพื้นที่ท่าเรือกรุงเทพ (ทกท.) โดยโออาร์เป็นผู้ลงทุนและดําเนินการติดตั้งแผงโซลาร์รูฟท็อปและอุปกรณ์ต่าง ๆ ที่เกี่ยวข้อง แล้วจําหน่ายไฟฟ้าให้ กทท. ในราคาพิเศษตามระยะเวลาในสัญญา เมื่อครบระยะเวลาในสัญญาแล้ว อุปกรณ์ทั้งหมด โออาร์จะส่งมอบให้กับ กทท. เป็นเจ้าของดูแลและเป็นผู้ใช้งานเองต่อไป โครงการนี้ใช้ขนาดพื้นที่หลังคาเพื่อติดตั้งแผง Solar Rooftop ประมาณ 26,450 ตารางเมตร สามารถผลิตพลังงานไฟฟ้าขนาดประมาณ 3.149 MWp สําหรับใช้ภายใน ทกท. โดยจะใช้พื้นที่หลังคาของอาคารโรงพักสินค้า 3 4 5 และ 6 อาคารแผนกรถเครื่องมือทุ่นแรง อาคารโรงพักสินค้าเสริม 4 และอาคารคลังสินค้ารถยนต์ สามารถนําพลังงานแสงอาทิตย์มาใช้ผลิกระแสไฟฟ้าได้ปีละกว่า 4,998,585 กิโลวัตต์ เทียบเท่ากับกระแสไฟฟ้าที่ใช้ในครัวเรือน ถึง 2,776 ครัวเรือนต่อปี ช่วยลดการปล่อยก๊าซเรือนกระจกลงได้ปีละกว่า 2,910 ตัน หรือเทียบเท่ากับการปลูกต้นไม้เพิ่มขึ้นปีละ 62,547 ต้นต่อปี นับว่าเป็นการตอบโจทย์และช่วยส่งเสริมเป้าหมายด้าน Eco Efficiency ได้อย่างมีนัยสําคัญอีกหนทางหนึ่ง
ทั้งนี้ โครงการ Solar Rooftop จะช่วยสร้างมูลค่าเพิ่มทางธุรกิจ สร้างความมั่นคงทางพลังงานจากแหล่งพลังงานโซลาร์รูฟท็อปที่เพิ่มขึ้นมาอีกระบบหนึ่ง ช่วยให้การดําเนินกิจการมีความต่อเนื่อง และมีเสถียรภาพมากยิ่งขึ้น โดยเฉพาะในพื้นที่ กทท. ซึ่งตั้งอยู่ใจกลางเมือง ด้วยการใช้พลังงานทางเลือกที่มีความสะอาด ปราศจากมลพิษ ควบคู่ไปกับการพัฒนาอย่างยั่งยืนให้มีความเป็นรูปธรรมได้อย่างชัดเจน
รัฐบาลไทย-ข่าวทำเนียบรัฐบาล-ก.อุตฯ ร่วมหารือ METI สานต่อข้อริเริ่มการเป็นหุ้นส่วนการร่วมสร้างสรรค์ (Co-Creation) ระหว่างไทย-ญี่ปุ่น
วันพุธที่ 27 เมษายน 2565
ก.อุตฯ ร่วมหารือ METI สานต่อข้อริเริ่มการเป็นหุ้นส่วนการร่วมสร้างสรรค์ (Co-Creation) ระหว่างไทย-ญี่ปุ่น
ก.อุตฯ ร่วมหารือ METI สานต่อข้อริเริ่มการเป็นหุ้นส่วนการร่วมสร้างสรรค์ (Co-Creation) ระหว่างไทย-ญี่ปุ่น
ก.อุตฯ ร่วมหารือ METI สานต่อข้อริเริ่มการเป็นหุ้นส่วนการร่วมสร้างสรรค์ (Co-Creation) ระหว่างไทย-ญี่ปุ่น
วันนี้ (26 เมษายน 2565) นายกอบชัย สังสิทธิสวัสดิ์ ปลัดกระทรวงอุตสาหกรรม ร่วมประชุมหารือกับ นายฮิโรเสะ นาโอชิ ผู้ช่วยรัฐมนตรีกระทรวงเศรษฐกิจ การค้า และอุตสาหกรรม (METI) ประเทศญี่ปุ่น (Mr. HIROSE Naoshi, Vice-Minister for International Affair METI) และคณะ เพื่อสานต่อข้อริเริ่มการเป็นหุ้นส่วนการร่วมสร้างสรรค์ (Co-Creation) ระหว่างไทย-ญี่ปุ่น พร้อมหารือแนวทางข้อเสนอการลงทุนเอเชีย-ญี่ปุ่น เพื่ออนาคต (Asia-Japan Investing for the Future: AJIF) การสร้างห่วงโซ่อุปทานร่วมกัน การพัฒนาทรัพยากรมนุษย์ รวมถึงการพัฒนา SMEs และ Startups โดยมี นายภานุวัฒน์ ตริยางกูรศรี รองปลัดกระทรวงอุตสาหกรรม นายวันชัย พนมชัย อธิบดีกรมโรงงานอุตสาหกรรม และผู้บริหารระดับสูงของกระทรวงอุตสาหกรรม ร่วมประชุม ณ ห้องประชุม อก. 1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 30 พฤศจิกายน 2564
วันอังคารที่ 30 พฤศจิกายน 2564
กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 30 พฤศจิกายน 2564
กระทรวงคมนาคม โดยศูนย์ Command Center ภัยพิบัติกระทรวงคมนาคม สรุปรายงานอุทกภัยในเส้นทางคมนาคม รายละเอียดดังนี้
1. มีโครงข่ายคมนาคมได้รับผลกระทบ รวม 7 เส้นทาง จํานวน 9 แห่ง สามารถสัญจรผ่านได้ 8 แห่ง สัญจรผ่านไม่ได้ 1 แห่ง
2. ถนนทางหลวง ได้รับผลกระทบ รวม 5 เส้นทาง จํานวน 6 แห่ง สามารถสัญจรผ่านได้ทุกเส้นทาง
3. ถนนทางหลวงชนบท ได้รับผลกระทบ รวม 2 เส้นทาง จํานวน 3 แห่ง สามารถสัญจรผ่านได้ 2 แห่ง สัญจรผ่านไม่ได้ 1 แห่ง
4. มีจังหวัดที่ได้รับผลกระทบจากเหตุอุทกภัย 2 จังหวัด ได้แก่ จังหวัดสุราษฎร์ธานี และจังหวัดนครศรีธรรมราช
5. การรถไฟแห่งประเทศไทย และบริษัท ขนส่ง จํากัด สามารถเดินรถได้ตามปกติ
6. กรมเจ้าท่า ตั้งศูนย์อํานวยการฯ และจัดชุดถุงยังชีพมอบให้กับประชาชนในพื้นที่ที่ได้รับผลกระทบ พร้อมทั้งเฝ้าระวังติดตามสถานการณ์อุทกภัย
7. กรมทางหลวงและกรมทางหลวงชนบท ติดตั้งป้ายและอุปกรณ์เพื่ออํานวยความสะดวกประชาชนในการสัญจรในพื้นที่เกิดประสบเหตุอุทกภัย รวมทั้งเตรียมความพร้อมเครื่องมือและเจ้าหน้าที่ให้การช่วยเหลือ และติดตามสถานการณ์อุทกภัยอย่างใกล้ชิด
8. ในส่วนของท่าเรือและท่าอากาศยาน ยังไม่มีรายงานการได้รับผลกระทบจากเหตุอุทกภัย
ทั้งนี้ สามารถสอบถามเส้นทาง ข้อมูลเพิ่มเติมหรือแจ้งเหตุอุทกภัย ได้ที่
- ศูนย์ปฏิบัติการความปลอดภัยคมนาคม โทร. 1356
- สายด่วนกรมทางหลวง โทร. 1586
- สายด่วนกรมทางหลวงชนบท โทร. 1146
- สายด่วนบริษัท ขนส่ง จํากัด โทร. 1490 เรียก บขส.
- สายด่วนการรถไฟแห่งประเทศไทย โทร. 1690
- สายด่วนกรมเจ้าท่า โทร. 1199
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ผลักดันความมั่นคงด้านพลังงาน ส่งเสริมให้หน่วยงานที่เกี่ยวข้องขับเคลื่อนการสำรวจแหล่งพลังงานในประเทศ เพื่อสร้างรายได้ เพิ่มการจ้างงาน
วันศุกร์ที่ 10 มิถุนายน 2565
โฆษกรัฐบาลเผยนายกฯ ผลักดันความมั่นคงด้านพลังงาน ส่งเสริมให้หน่วยงานที่เกี่ยวข้องขับเคลื่อนการสํารวจแหล่งพลังงานในประเทศ เพื่อสร้างรายได้ เพิ่มการจ้างงาน
โฆษกรัฐบาลเผยนายกฯ ผลักดันความมั่นคงด้านพลังงาน ส่งเสริมให้หน่วยงานที่เกี่ยวข้องขับเคลื่อนการสํารวจแหล่งพลังงานในประเทศ เพื่อสร้างรายได้ เพิ่มการจ้างงาน โดยยึดมั่นในผลประโยชน์ต่อประชาชนเป็นสําคัญ
วันนี้ (10 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับให้หน่วยงานที่เกี่ยวข้องเร่งส่งเสริมและเร่งรัดการสํารวจและพัฒนาแหล่งเชื้อเพลิงธรรมชาติในประเทศ ผ่านความร่วมมือกับบริษัทผู้ประกอบการด้านปิโตรเลียม เพื่อสร้างความมั่นคงทางด้านพลังงานของไทย และขับเคลื่อนเศรษฐกิจ เพิ่มการจ้างงาน สร้างรายได้ให้ประเทศ พร้อมยึดมั่นในผลประโยชน์ต่อประชาชน
โฆษกประจําสํานักนายกรัฐมนตรี กล่าวว่า นายกรัฐมนตรีให้ความสําคัญกับประเด็นความมั่นคงด้านพลังงาน ซึ่งขณะนี้สถานการณ์ราคาพลังงาน และปัจจัยต่าง ๆ จากภายนอกประเทศ เป็นผลกระทบ และความท้าทายสําคัญ ซึ่งประเทศไทยแม้จะไม่ใช่แหล่งผลิตพลังงานขนาดใหญ่ แต่ก็มีแหล่งพลังงานที่รอการสํารวจหลังจากที่ไม่ได้เปิดให้ทําการสํารวจมานานถึง 15 ปี โดยเมื่อเดือนเมษายนที่ผ่านมา กระทรวงพลังงานได้ลงนามในประกาศเชิญชวนให้ยื่นขอสิทธิสํารวจและผลิตปิโตรเลียม รอบที่ 24 บริเวณอ่าวไทย จํานวน 3 แปลง เพื่อเปิดการขยายช่องทางการขับเคลื่อนเศรษฐกิจของประเทศ รวมไปถึงการต่อยอดด้านการลงทุน โดยภาครัฐเองจะมีส่วนร่วมในการอนุมัติแผนงานต่าง ๆ รวมไปถึงงบลงทุน ตลอดจนการดําเนินการในขั้นตอนต่าง ๆ ร่วมกับผู้ได้สัญญา
นายธนกรฯ กล่าวเพิ่มเติมว่า การเปิดให้ยื่นขอสิทธิสํารวจและผลิตปิโตรเลียมครั้งนี้จะส่งผลดีต่อภาคเศรษฐกิจและภาคการลงทุนในอุตสาหกรรมปิโตรเลียมเบื้องต้นกว่า 1,500 ล้านบาท และคาดว่าจะสามารถพัฒนาต่อให้เกิดการลงทุนในอุตสาหกรรมปิโตรเลียมเพิ่มขึ้นเป็นหมื่นล้านหากสํารวจพบปิโตรเลียม ซึ่งคาดว่าจะสามารถสร้างผลประโยชน์ให้ประเทศได้ในหลายรูปแบบ อาทิ ค่าภาคหลวง ภาษีเงินได้ปิโตรเลียม และส่วนแบ่งกําไร ตลอดจนสร้างประโยชน์ให้พี่น้องคนไทยผ่านการจ้างงานที่เพิ่มขึ้น นับว่าเป็นสัญญาณที่ดีของอุตสาหกรรมสํารวจและผลิตปิโตรเลียมในประเทศ สร้างความเชื่อมั่นของภาคการลงทุน รวมถึงการสร้างรายได้ให้กับประเทศ พัฒนาอาชีพให้คนไทย และการขับเคลื่อนการเจริญเติบโตให้แก่ภาคธุรกิจต่าง ๆ ที่เกี่ยวข้องอย่างต่อเนื่อง ทั้งธุรกิจเกี่ยวกับการสร้างแท่นผลิตปิโตรเลียม ธุรกิจร้านอาหาร โรงแรม รวมถึงภาคขนส่ง
โฆษกประจําสํานักนายกรัฐมนตรีเน้นย้ําว่า สิทธิสํารวจและผลิตปิโตรเลียมทั้ง 3 แปลง อยู่บริเวณทะเลอ่าวไทย ซึ่งเป็นพื้นที่ที่อยู่ใกล้เคียงกับแนวท่อก๊าซที่มีอยู่เดิม และอยู่ใกล้กับพื้นที่ผลิตหลักที่ปัจจุบันมีการผลิตก๊าซธรรมชาติ จึงมีความเป็นไปได้ที่จะพัฒนาแหล่งปิโตรเลียมต่อไปได้ นอกจากนี้ นายกรัฐมนตรียังเน้นย้ําให้การยื่นขอสิทธิเพื่อสํารวจแหล่งพลังงานในครั้งนี้จะเป็นไปตามขั้นตอน และกระทําอย่างเปิดเผย และโปร่งใส โดยยึดมั่นในผลประโยชน์ต่อประชาชน และประเทศชาติเป็นหลัก เพื่อเป็นการนําทรัพยากรของประเทศ มาใช้ให้เกิดประโยชน์สูงสุด
รัฐบาลไทย-ข่าวทำเนียบรัฐบาล-รมช.เปิดตัวแพลตฟอร์ม "หวานน้อยสั่งได้" ทางเลือกคนรักสุขภาพ
วันศุกร์ที่ 8 เมษายน 2565
รมช.เปิดตัวแพลตฟอร์ม "หวานน้อยสั่งได้" ทางเลือกคนรักสุขภาพ
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานเปิดตัวแพลตฟอร์ม “หวานน้อยสั่งได้”  โดยในปี 2565 ตั้งเป้ามีร้านค้ารวมแพลตฟอร์ม 2,400 ร้าน ครอบคลุมทุกจังหวัด  พร้อมมอบป้ายหวานน้อยร้อยละ 5 และหวานน้อยสั่งได้ ให้กับร้านค้าที่เข้
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานเปิดตัวแพลตฟอร์ม “หวานน้อยสั่งได้”โดยในปี 2565 ตั้งเป้ามีร้านค้ารวมแพลตฟอร์ม 2,400 ร้าน ครอบคลุมทุกจังหวัด พร้อมมอบป้ายหวานน้อยร้อยละ 5 และหวานน้อยสั่งได้ ให้กับร้านค้าที่เข้าร่วมโครงการที่ บริเวณโถงอาคาร 1 ชั้น 1 กรมอนามัย กระทรวงสาธารณสุข******************************** เมษายน 2565
รัฐบาลไทย-ข่าวทำเนียบรัฐบาล-กรมทางหลวงชนบท เปิดใช้สะพานข้ามทางรถไฟ บนถนนสาย นฐ.1023 จังหวัดนครปฐม
วันพฤหัสบดีที่ 7 ตุลาคม 2564
กรมทางหลวงชนบท เปิดใช้สะพานข้ามทางรถไฟ บนถนนสาย นฐ.1023 จังหวัดนครปฐม
สนับสนุนโครงการรถไฟทางคู่ของกระทรวงคมนาคม เพิ่มความสะดวกปลอดภัย และแก้ไขปัญหาอุบัติเหตุในระยะยาว
กรมทางหลวงชนบท (ทช.) กระทรวงคมนาคม โดยสํานักก่อสร้างสะพาน เปิดเผยว่า ทช. มีถนนในความรับผิดชอบที่มีจุดตัดผ่านทางรถไฟกระจายอยู่ทั่วประเทศ จํานวน 153 แห่ง ปัจจุบันปริมาณการจราจรบนถนนดังกล่าวมีจํานวนสูงขึ้น ก่อให้เกิดอุบัติเหตุรถไฟชนกับยานพาหนะบ่อยครั้ง ทช. จึงมีแผนในการปรับปรุงจุดตัดผ่านทางรถไฟดังกล่าวให้สอดคล้องกับมาตรการความปลอดภัยของการรถไฟแห่งประเทศไทย (รฟท.) ทั้งนี้ เพื่อช่วยแก้ไขปัญหาการเกิดอุบัติเหตุ เพิ่มความสะดวกรวดเร็วและปลอดภัยในการสัญจรบนถนนทางหลวงชนบท รวมทั้งเป็นการสนับสนุนโครงการรถไฟทางคู่ของกระทรวงคมนาคมเพื่อพัฒนาการขนส่งระบบราง สอดรับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ทช. ได้แก้ไขปัญหาบริเวณจุดตัดผ่านทางรถไฟดังกล่าว ดําเนินการก่อสร้างสะพานข้ามทางรถไฟ จุดตัดทางรถไฟกับถนนทางหลวงชนบทสาย นฐ.1023 แยกทางหลวงแผ่นดินหมายเลข 4 - บ้านวัดละมุดอําเภอเมือง และนครชัยศรี จังหวัดนครปฐม มีความยาว 503 เมตร กว้าง 9 เมตร พร้อมถนนต่อเชื่อมสะพานความยาว 270 เมตร ซึ่งเป็นจุดตัดกับเส้นทางรถไฟสายใต้ ระหว่างสถานีท่าแฉลบ - สถานีต้นสําโรง มีขบวนรถไฟผ่านจํานวน 40 ขบวนต่อวัน ประกอบกับมีปริมาณจราจรบนถนนมากถึง 16,000 คันต่อวัน ซึ่งปัจจุบันได้ดําเนินการก่อสร้างแล้วเสร็จสมบูรณ์และเปิดให้ประชาชนได้ใช้สัญจรแล้ว เมื่อวันที่ 24 กันยายน 2564ที่ผ่านมา โดยใช้งบประมาณในการก่อสร้างรวม 211.004 ล้านบาท
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ แสดงความเสียใจต่อครอบครัวผู้เสียชีวิตและบาดเจ็บ กรณีรถทัวร์ฯ เกิดอุบัติเหตุ ที่ จ.สระบุรี กำชับเจ้าหน้าที่เข้มงวดตรวจสอบสภาพรถ และความพร้อมคนขับทุกครั้ง
วันอาทิตย์ที่ 13 มีนาคม 2565
โฆษกรัฐบาลเผย นายกฯ แสดงความเสียใจต่อครอบครัวผู้เสียชีวิตและบาดเจ็บ กรณีรถทัวร์ฯ เกิดอุบัติเหตุ ที่ จ.สระบุรี กําชับเจ้าหน้าที่เข้มงวดตรวจสอบสภาพรถ และความพร้อมคนขับทุกครั้ง
โฆษกรัฐบาลเผย นายกฯ แสดงความเสียใจต่อครอบครัวผู้เสียชีวิตและบาดเจ็บ กรณีรถทัวร์ฯ เกิดอุบัติเหตุ ที่ จ.สระบุรี กําชับเจ้าหน้าที่เข้มงวดตรวจสอบสภาพรถ และความพร้อมคนขับทุกครั้ง โดยเฉพาะใกล้ช่วงเทศกาลเพื่อลดความสูญเสีย
วันที่ 13 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมแสดงความเสียใจต่อครอบครัวผู้เสียชีวิตและบาดเจ็บกรณีรถทัวร์ปรับอากาศ 2 ชั้น บริษัท สหพันธ์ร้อยเอ็ดทัวร์ จํากัด สายเดินรถ กรุงเทพฯ - สุวรรณภูมิ เกิดอุบัติเหตุชนเสาสะพานต่างระดับโรบินสัน แก่งคอย ถนนมิตรภาพขาเข้า ต.ตลิ่งชัน อ.เมือง จ.สระบุรี สั่งการสอบสวนหาสาเหตุการเกิดอุบัติเหตุ พร้อมกําชับเจ้าหน้าที่เข้มงวดในการตรวจสอบสภาพรถและความพร้อมคนขับเพื่อป้องกันไม่ให้เกิดอุบัติเหตุสร้างความสูญเสียขึ้นอีก
นายธนกรกล่าวว่า นายกรัฐมนตรีเน้นย้ําให้ดําเนินการอย่างจริงจังและต่อเนื่องอย่างเข้มงวดเฉพาะช่วงเทศกาล ต้องเข้มงวดตลอดทั้งปี หากพบสภาพรถไม่พร้อม สั่งห้ามนํามาใช้อย่างเด็ดขาด ในกรณีคนขับหากพบปฏิบัติผิดกฎจราจร รวมถึงพบสารยาเสพติดต้องดําเนินการตามกฎหมายห้ามละเว้น พร้อมทั้งขึ้นบัญชีไว้ห้ามขับรถจนกว่าคดีจะสิ้นสุด และมีการปรับปรุงตัวเองไม่มีประวัติยุ่งเกี่ยวกับยาเสพติดอีก
“ในแต่ละปีมีประชาชนเสียชีวิตและบาดเจ็บจากอุบัติเหตุเพราะคนขับและสภาพรถที่ไม่พร้อม โดยเฉพาะช่วงเทศกาลสําคัญ ๆ ต่าง ๆ มักจะมีความสูญเสียจากอุบัติเหตุทางรถยนต์ หลาย ๆ ครั้งก็เกิดเป็นโศกนาฏกรรม สร้างความสูญเสียแก่ชีวิตและทรัพย์สิน ในช่วงเทศกาลสงกรานต์ปีนี้ คาดว่าจะมีประชาชนเดินทางเป็นจํานวนมากโดยรถส่วนตัว และรถโดยสารประจําทาง นายกรัฐมนตรีกําชับให้เตรียมความพร้อมรองรับการเดินทาง ขอให้ทยอยตรวจสภาพรถ เน้นย้ําเจ้าหน้าที่ด่านตรวจทุกด่านบังคับใช้กฎหมายอย่างจริงจัง นําเอาเทคโนโลยีมาช่วยตรวจสอบ รวมถึงเตรียมความพร้อมของพนักงานขับรถให้มีจิตสํานึก มีความรับผิดชอบ เพื่อลดอุบัติเหตุ ลดความสูญเสียที่อาจจะเกิดขึ้น” นายธนกรกล่าว
รัฐบาลไทย-ข่าวทำเนียบรัฐบาล-โ​ฆษกรัฐบาล เผยฯ นายกฯ ชื่นชมทุกภาคส่วนร่วมใจเดินหน้าสู่การท่องเที่ยวอย่างยั่งยืน
วันจันทร์ที่ 18 เมษายน 2565
โ​ฆษกรัฐบาล เผยฯ นายกฯ ชื่นชมทุกภาคส่วนร่วมใจเดินหน้าสู่การท่องเที่ยวอย่างยั่งยืน
จนไทยเป็นชาติแรกที่ดําเนินการตามปฏิญญายูเนสโกเพื่อการท่องเที่ยวอย่างยั่งยืน (UNESCO Sustainable Travel Pledge)
วันนี้ (18 เมษายน 2565) นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมทุกหน่วยงานทั้งภาครัฐและเอกชน ที่ร่วมมือร่วมใจกันส่งเสริมการท่องเที่ยวอย่างยั่งยืน จากกรณีที่ไทยถือเป็นประเทศแรกที่ดําเนินการตามปฏิญญายูเนสโกเพื่อการท่องเที่ยวอย่างยั่งยืน
นายกรัฐมนตรีตั้งมั่น และติดตามการทํางานของรัฐบาล มุ่งดําเนินนโยบายที่ให้ความสําคัญกับความยั่งยืนด้านสิ่งแวดล้อม และความหลากหลายทางวัฒนธรรม ตลอดจนประชาสัมพันธ์ กําหนดแรงจูงใจให้เอกชนเข้าร่วมกับรัฐบาลต่อยอด สร้างสรรค์จนเป็นผลสําเร็จ เมื่อประเทศไทยได้รับการประกาศจากยูเนสโกให้เป็นประเทศแรกที่ดําเนินการตามปฏิญญายูเนสโกเพื่อการท่องเที่ยวอย่างยั่งยืน (UNESCO Sustainable Travel Pledge) ซึ่งมีโรงแรมมากกว่า 500 แห่งทั่วประเทศตั้งมั่นในการยกเลิกการใช้พลาสติกใช้ครั้งเดียวและส่งเสริมวัฒนธรรมท้องถิ่น โดยเฉพาะอย่างยิ่ง โรงแรมส่วนใหญ่ตั้งอยู่ในสถานที่ท่องเที่ยวยอดนิยมที่สุดในประเทศไทย
ทั้งนี้ ปฏิญญายูเนสโกเพื่อการเดินทางอย่างยั่งยืน เป็นส่วนหนึ่งของความร่วมมือระหว่าง UNESCO และ Expedia Group เพื่อส่งเสริมการท่องเที่ยวอย่างยั่งยืน ลดการใช้พลาสติกแบบใช้ครั้งเดียวทิ้ง และให้ชุมชนท้องถิ่นมีส่วนร่วมในการพัฒนาแนวทางปฏิบัติและความรู้ด้านการท่องเที่ยวอย่างยั่งยืนการลงนามในปฏิญญาเป็นการยืนยันต่อสาธารณะว่าที่พักต่างๆ จะดําเนินการเพื่อลดผลกระทบต่อสิ่งแวดล้อมอันเกิดจากธุรกิจของตน สร้างความตระหนักรู้ให้กับนักเดินทาง และช่วยให้พวกเขามีตัวเลือกในการเดินทางอย่างยั่งยืนมากขึ้น
โดย โรงแรมหลายแห่งระบุว่า โรงแรมสนับสนุนชุมชนท้องถิ่นด้วยการสนับสนุนกิจกรรมในท้องถิ่น ซึ่งโรงแรมกว่าร้อยละ 46 ให้คํามั่นในขณะที่ลงนามในปฏิญญา และกว่าร้อยละ 58 ให้คํามั่นที่จะดําเนินการในอนาคต
ซึ่งจากการศึกษาพบว่าวัสดุธรรมชาติหลายชนิดที่นิยมใช้กันในครัวเรือนไทย เช่น ไม้ไผ่ ต้นกล้วย ใบตาล กะลามะพร้าว เป็นต้น ได้รับความสนใจและความต้องการผลิตภัณฑ์จากธรรมชาติเพิ่มขึ้นในหลาย ๆ ด้าน ทั้งด้านสุขภาพ อาหาร แฟชั่น การออกแบบตกแต่งภายใน และแม้กระทั่งการก่อสร้าง ผลการศึกษายังแสดงให้เห็นว่าโรงแรมหลายแห่งได้สั่งซื้อผลิตภัณฑ์ที่ผลิตในท้องถิ่น เช่น หลอดไม้ไผ่ หรือถุงผ้าจากผักตบชวา ความร่วมมือระหว่างโรงแรมและผู้ผลิตในท้องถิ่นเหล่านี้ไม่เพียงช่วยลดการใช้พลาสติกแบบใช้ครั้งเดียวเท่านั้น แต่ยังช่วยยกระดับคุณภาพชีวิตของชุมชนท้องถิ่นอีกด้วย
นายธนกร กล่าวว่า น่าชื่นชมภาคเอกชนซึ่งถือเป็นส่วนสําคัญในการสร้างความยั่งยืนให้แก่การท่องเที่ยว โดยความร่วมมือของทุกฝ่ายจะส่งผลดีต่ออุตสาหกรรมการท่องเที่ยวอย่างยั่งยืน เนื่องจากในปัจจุบัน กระแสการรักษ์โลกกําลังได้รับความสนใจ และยังเป็นกลุ่มที่มีกําลังการจ่ายสูง ก็จะมีส่วนช่วยในการดึงดูดนักท่องเที่ยวให้เดินทางมาประเทศ และยังเป็นการลดต้นทุน สร้างรายได้ให้แก่ธุรกิจ และชุมชนมากขึ้นอีกด้วย โดยนายกรัฐมนตรีเชื่อมั่นว่า ประเทศไทยมีทั้งภูมิศาสตร์ ทรัพยากร และบุคลากรที่มีศักยภาพ ผลักดันเป็นยุทธศาสตร์ด้านการท่องเที่ยวในรูปแบบที่หลากหลาย โดยไทยสามารถจะปรับเปลี่ยนให้เป็นไปตามบริบทโลกได้อย่างเหมาะสม ซึ่งเชื่อว่านอกจากจะตอบโจทย์กับการอนุรักษ์สิ่งแวดล้อม จะสามารถสอดรับกับโลกยุคหลังโควิด -19 ได้ด้วย
รัฐบาลไทย-ข่าวทำเนียบรัฐบาล-“อนุทิน” ลงนามประกาศหลักเกณฑ์กองทุนบัตรทอง ปี 65
วันพุธที่ 29 กันยายน 2564
“อนุทิน” ลงนามประกาศหลักเกณฑ์กองทุนบัตรทอง ปี 65
ดูแลผู้มีสิทธิรับบริการสาธารณสุขอย่างมีคุณภาพ
“อนุทิน” ลงนามประกาศหลักเกณฑ์ “กองทุนบัตรทองปี 65” ดูแล “ผู้มีสิทธิบัตรทอง” เข้าถึงการรักษาและบริการสาธารณสุขที่จําเป็นอย่างต่อเนื่อง มีคุณภาพและสร้างความเท่าเทียม มีผลบังคับใช้ตั้งแต่ 1 ต.ค. 64 เป็นต้นไป
นพ.จเด็จ ธรรมธัชอารี เลขาธิการสํานักงานหลักประกันสุขภาพแห่งชาติ (สปสช.) เปิดเผยว่า เมื่อวันที่ 9 กันยายน 2564 นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ในฐานะประธานกรรมการหลักประกันสุขภาพแห่งชาติ (บอร์ด สปสช.) ได้ลงนามประกาศคณะกรรมการหลักประกันสุขภาพแห่งชาติ เรื่องหลักเกณฑ์การดําเนินงานและการบริหารจัดการกองทุนหลักประกันสุขภาพแห่งชาติ สําหรับผู้มีสิทธิหลักประกันสุขภาพแห่งชาติ ปีงบประมาณ พ.ศ. 2565 และหลักเกณฑ์วิธีการและเงื่อนไขการรับค่าใช้จ่ายเพื่อบริการสาธารณสุขหน่วยบริการ พ.ศ. 2564 แล้ว โดยให้มีผลตั้งแต่วันที่ 1 ตุลาคม 2564 เป็นต้นไป เพื่อดําเนินงานกองทุนหลักประกันสุขภาพแห่งชาติ (กองทุนบัตรทอง) สําหรับประชาชนผู้มีสิทธิในปีงบประมาณ 2565 นี้
ประกาศดังกล่าวครอบคลุมค่าบริการภายใต้กองทุนบัตรทองจํานวน 11 รายการ ดังนี้
1. บริการทางการแพทย์เหมาจ่ายรายหัว จํานวน 158,294.42 ล้านบาท
2. บริการผู้ติดเชื้อเอชไอวีและผู้ป่วยเอดส์ จํานวน 3,768.11 ล้านบาท
3. บริการผู้ป่วยไตวายเรื้อรัง จํานวน 9,731.34 ล้านบาท
4. บริการควบคุม ป้องกัน และรักษาโรคเรื้อรัง จํานวน 1,154.78 ล้านบาท
5. ค่าใช้จ่ายเพิ่มเติมสําหรับหน่วยบริการในพื้นที่กันดาร พื้นที่เสี่ยงภัย และพื้นที่จังหวัดชายแดนภาคใต้ จํานวน 1,498.29 ล้านบาท
6. ค่าบริการสาธารณสุขสําหรับผู้มีภาวะพึ่งพิงในชุมชน จํานวน 990.11 ล้านบาท
7. ค่าบริการสาธารณสุขเพิ่มเติมสําหรับการบริการระดับปฐมภูมิ จํานวน 319.28 ล้านบาท
8. ค่าบริการสาธารณสุขร่วมกับองค์กรปกครองส่วนท้องถิ่น จํานวน 2,769.93 ล้านบาท
9. ค่าบริการสาธารณสุขสําหรับบริการกรณีโรคติดเชื้อไวรัสโคโรนา 2019 จํานวน 825.08 ล้านบาท
10. เงินช่วยเหลือเบื้องต้นผู้รับบริการและผู้ให้บริการ จํานวน 283.03 ล้านบาท
11. ค่าบริการสร้างเสริมสุขภาพและปเองกันโรค จํานวน 19,265.42 ล้านบาท
ทั้งนี้ รวมงบประมาณค่าบริการ 11 ราย เป็นงบประมาณจํานวน 198,891.79 ล้านบาท เมื่อหักค่าแรงหน่วยบริการของรัฐในระบบหลักประกันสุขภาพแห่งชาติ จํานวน 58,341.59 ล้านบาท เป็นงบประมาณที่เข้าสู่กองทุนหลักประกันสุขภาพแห่งชาติ (ไม่รวมเงินเดือนหน่วยบริการของรัฐ) จํานวน 140,550.19 ล้านบาท
นพ.จเด็จ กล่าวต่อว่า ในส่วนของค่าบริการสาธารณสุขสําหรับบริการกรณีโรคติดเชื้อไวรัสโคโรนา 2019 นอกจากงบประมาณตามรายการข้างต้นนี้ ตามประกาศให้ใช้จ่ายจากเงินกองทุนหลักประกันสุขภาพแห่งชาติที่อาจเพิ่มเติมจากรายการ “รายได้สูง (ต่ํา) กว่าค่าใช้จ่ายสะสม” และงบประมาณตามพระราชกําหนดให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา พ.ศ. 2563 ที่จะได้รับ หรืองบกลางรายการเงินสํารองจ่ายเพื่อกรณีฉุกเฉินหรือจําเป็นปีงบประมาณ 2565 ที่จะได้รับ
“ประกาศฉบับนี้มีผลตั้งแต่วันที่ 1 ตุลาคม 2564 เป็นต้นไป ซึ่ง สปสช. ได้จัดสรรและโอนงบประมาณส่วนหนึ่งไปยังหน่วยบริการระบบบัตรทองแล้ว เพื่อให้บริการผู้มีสิทธิบัตรทองภายใต้สิทธิประโยชน์ต่างๆ อย่างต่อเนื่อง เกิดการเข้าถึงบริการสาธารณสุขที่จําเป็นและมีคุณภาพได้อย่างเท่าเทียม ตามนโยบายของรัฐบาลและประธานบอร์ด สปสช. ที่ได้เน้นย้ําและให้ความสําคัญต่อการดูแลสุขภาพคนไทยทุกคน” เลขาธิการ สปสช. กล่าว
/////////////29 กันยายน 2564
รัฐบาลไทย-ข่าวทำเนียบรัฐบาล-ครม. อนุมัติ 4,745 ล้านบาท จัดซี้อ ไฟเซอร์ 9,998,820 โดส มั่นใจไทยบรรลุเป้าหมายจัดหาวัคซีนอย่างน้อย 100 ล้าน ในปีนี้
วันจันทร์ที่ 30 สิงหาคม 2564
ครม. อนุมัติ 4,745 ล้านบาท จัดซี้อ ไฟเซอร์ 9,998,820 โดส มั่นใจไทยบรรลุเป้าหมายจัดหาวัคซีนอย่างน้อย 100 ล้าน ในปีนี้
ครม. อนุมัติ 4,745 ล้านบาท จัดซี้อ ไฟเซอร์ 9,998,820 โดส มั่นใจไทยบรรลุเป้าหมายจัดหาวัคซีนอย่างน้อย 100 ล้าน ในปีนี้
วันที่ 30 ส.ค.64นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรีวันนี้ ได้อนุมัติ วงเงิน 4,745 ล้านบาท สําหรับการจัดซื้อ วัคซีน ไฟเซอร์ จํานวน 9,998,820 โดส เพื่อเสริมสร้างภูมิคุ้มกันโรคแก่กลุ่มเป้าหมายหลัก 6 กลุ่มได้แก่ เด็กอายุ 12 - 17 ปี / หญิงตั้งครรภ์ที่มีอายุครรภ์ตั้งแต่ 12 สัปดาห์ขึ้นไป / บุคลากรทางการแพทย์และสาธารณสุขด่านหน้า (ฉีดกระตุ้นภูมิเข็มที่หนึ่ง) / ผู้สูงอายุและผู้มีและกลุ่ม 7 โรคเสี่ยง / ชาวต่างชาติที่อาศัยอยู่ในประเทศไทย เน้นผู้สูงอายุและโรคเรื้อรัง และผู้ที่มีความจําเป็นต้องการฉีดวัคซีนไฟเซอร์ก่อนเดินทางไปต่างประเทศเช่น นักเรียน นักศึกษา นักกีฬานักการทูต เป็นต้น ทั้งนี้ กลุ่มเป้าหมายสามารถปรับเปลี่ยนให้สอดคล้องกับสถานการณ์การแพร่ระบาดของโรคได้
โฆษกประจําสํานักนายกรัฐมนตรี ยังให้ข้อมูลเพิ่มเติมว่า ที่ผ่านมา คณะรัฐมนตรี ได้อนุมัติให้ดําเนินการจัดซื้อจัดหาวัคซีน โควิด-19 แล้วจํานวน 80 ล้านโดส วงเงิน 22, 990 ล้านบาทแบ่งเป็นการจัดซื้อจัดหาวัคซีนจากบริษัทแอสตร้าเซนเนก้า 61 ล้านโดส ชิโนแว็กซ์ จํานวน 19 ล้านโดสและบริษัทไฟเซอร์จํานวน 20 ล้านโดส ซึ่งการจัดซื้อไฟเซอร์จํานวน 9.9 ล้านโดสนี้ ช่วยให้ไทยสามารถบรรลุเป้าหมายการจัดหาวัคซีนให้กับประชาชนจํานวนอย่างน้อย 100 ล้านโดส ภายในปี 2564 เพื่อช่วยประชาชนให้เข้าถึงวัคซีน โควิด-19 ตามนโยบายของรัฐสร้างภูมิคุ้มกันโรค ลดอัตราการป่วยและการเสียชีวิตรวมทั้งเป็นการลดผลกระทบด้านเศรษฐกิจและสังคมให้กลับสู่สภาพปกติโดยเร็วด้วย
---------------------